**โครงสร้างรายวิชาเพิ่มเติมหน้าที่พลเมือง ชั้นประถมศึกษาปีที่ 4 รหัสวิชา ส 14201**

|  |  |  |  |  |  |
| --- | --- | --- | --- | --- | --- |
| **ลำดับที่** | **ชื่อหน่วยการเรียนรู้** | **ผลการเรียนรู้** | **สาระสำคัญ** | **จำนวนชั่วโมง** | **น้ำหนัก คะแนน** |
| 1 | รักษ์ไทย | 1) เห็นคุณค่าและปฏิบัติตนเป็นผู้มีมารยาทไทย  2) แสดงออกถึงความกตัญญู  กตเวทีต่อผู้ทำประโยชน์ในสังคม  3) มีส่วนร่วมในขนบธรรมเนียมประเพณีไทย | - นักเรียนเห็นคุณค่า ปฏิบัติตนเป็นผู้มีมารยาทไทยแสดงออกถึงความกตัญญู มีส่วนร่วมในขนบธรรมเนียมประเพณีไทย | 10 | 20 |
| 2 | รักชาติ ยึดมั่นในศาสนา และเทิดทูนสถาบันพระมหากษัตริย์ | 4) เห็นความสำคัญและแสดงออกถึงความรักชาติ ยึดมั่นในศาสนา และเทิดทูนสถาบันพระมหากษัตริย์  5) ปฏิบัติตนตามพระบรมราโชวาท หลักการทรงงาน และหลักปรัชญาเศรษฐกิจพอเพียง | - การแสดงออกถึงความรักชาติยึดมั่นในศาสนา และเทิดทูนสถาบันพระมหากษัตริย์ในเรื่องต่างๆ ได้อย่างเหมาะสมพร้อมน้อมนำพระบรมราโชวาทและหลักปรัชญาเศรษฐกิจพอเพียงมาเป็นแนวทางในการดำเนินชีวิตได้อย่างเหมะสม | 10 | 20 |
| 3 | พลเมืองดี | 6) เห็นความสำคัญของข้อตกลงในห้องเรียน รวมถึงกระบวนการมีส่วนร่วมในการสร้างข้อตกลงเหตุผล และยึดถือประโยชน์ส่วนรวม | - แสดงออกในการมีส่วนร่วมการสร้างการปฏิบัติตาม ข้อตกลงกติกา ของห้องเรียน ในการรักษาความสะอาด | 7 | 20 |
| 4 | เรามีความปรองดอง สมานฉันท์ | 7) ยอมรับและอยู่ร่วมกับผู้อื่นอย่างสันติ และพึ่งพาซึ่งกันและกัน  8) วิเคราะห์ปัญหาความขัดแย้งในท้องถิ่น และเสนอแนวทางการแก้ปัญหาโดยสันติวิธี  9) ปฏิบัติตนเป็นผู้มีวินัยในตนเอง | - ความเหมือนและความแตกต่างระหว่างบุคคล  - การอยู่ร่วมกันอย่างสันติและการพึ่งพาซึ่งกันและกัน  - ความขัดแย้งในท้องถิ่นและวิธีการแก้ปัญหาโดยสันติวิธี | 10 | 20 |
| **ระหว่างปี** | | | | | 80 |
| **ปลายปี/ปลายภาค (การทดสอบคุณลักษณะ)** | | | | | 20 |
|  | | | | **รวม** | 100 |

**หน่วยการเรียนรู้**

ส 14201 หน้าที่พลเมือง 4 กลุ่มสาระการเรียนรู้สังคมศึกษา ศาสนา และวัฒนธรรม

ชั้น ประถมศึกษาปีที่ 4 ภาคเรียนที่ 1 เวลา 10 ชั่วโมง

**1. หน่ายการเรียนรู้ที่ 1** **ชื่อหน่วยการเรียนรู้** รักษ์ไทย

**2. ผลการเรียนรู้**

1. เห็นคุณค่า และปฏิบัติตนเป็นผู้มีมารยาทไทย

2. แสดงออกถึงความกตัญญูกตเวทีต่อผู้ทำประโยชน์ในสังคม

3. มีส่วนร่วมในขนบธรรมเนียมประเพณีไทย

**3. สาระสำคัญ**

นักเรียนเห็นคุณค่า และปฏิบัติตนเป็นผู้มีมารยาทไทยแสดงออกถึงความกตัญญูกตเวทีต่อผู้ทำประโยชน์ มีส่วนร่วมในขนบธรรมเนียมประเพณีไทย

**4. สาระการเรียนรู้**

1. มารยาทไทยในพิธีต่างๆ

- การกล่าวต้อนรับ

- การแนะนำตัวเอง แนะนำสถานที่

2. ความกตัญญูกตเวทีต่อผู้ทำประโยชน์ในสังคม

3. ขนบธรรมเนียมประเพณีไทยในท้องถิ่น

**5. สมรรถนะสำคัญของผู้เรียน**

1. ความสามารถในการสื่อสาร

2. ความสามารถในการใช้ทักษะชีวิต

**6. คุณลักษณะอันพึงประสงค์**

1. รักความเป็นไทย

**7. ชิ้นงาน / ภาระงาน / ระหว่างจัดกิจกรรมการเรียนรู้**

1. นักเรียนกล่าวคำต้อนรับตามมารยาทไทย

2. นักเรียนแนะนำตัวเอง แนะนำสถานที่ได้

3. รวบรวม และสำรวจผู้ที่ทำประโยชน์ในชุมชนของตน พร้อมนำเสนอแลกเปลี่ยนหน้าชั้นเรียน

4. เข้าร่วมกิจกรรมตามประเพณี พร้อมทั้งอธิบายความรู้สึก และประโยชน์ที่ได้รับ

**8. การวัดและประเมินผล**

1. แบบประเมินคะแนนการกล่าวคำต้อนรับ

2. แบบประเมินการแนะนำตนเอง

3. แบบสำรวจผู้ทำประโยชน์ในชุมชน/ แบบประเมินการนำเสนอ

4. แบบบันทึกการเข้าร่วมขนบธรรมเนียมประเพณี

**9. กิจกรรมการเรียนรู้**

**หน่วยที่ 1 (10 ชั่วโมง)**

**ขั้นนำ**

ครู และนักเรียนร่วมอภิปรายความเป็นไทย มารยาทไทย ความกตัญญูกตเวทีต่อผู้ทำประโยชน์ในสังคม ขนบธรรมเนียมประเพณีไทย

**ขั้นกิจกรรม**

1. นักเรียนศึกษาเรียนรู้ และทำกิจกรรมการกล่าวคำต้อนรับตามมารยาทไทย

2. นักเรียนศึกษาเรียนรู้ และนำเสนอการกล่าวแนะนำตนเอง และสถานที่ให้ครูและเพื่อนฟัง

3. นักเรียน และครูร่วมกันศึกษา และทำกิจกรรมโครงงานสำรวจผู้ทำประโยชน์ในชุมชน

4. นักเรียน และครูร่วมกันทำกิจกรรมโครงงานการบันทึกการเข้าร่วมขนบธรรมเนียมประเพณี

**ขั้นสรุป**

1. นำเสนอ, อภิปราย, ซักถาม

2. รายงานโครงการ

**หน่วยการเรียนรู้**

ส 14201 หน้าที่พลเมือง 4 กลุ่มสาระการเรียนรู้สังคมศึกษา ศาสนา และวัฒนธรรม

ชั้น ประถมศึกษาปีที่ 4 ภาคเรียนที่ 1 เวลา 10 ชั่วโมง

**1. หน่ายการเรียนรู้ที่** 2 **ชื่อหน่วยการเรียนรู้** รักชาติ ยึดมั่นในศาสนา และเทิดทูนสถาบันพระมหากษัตริย์

**2. ผลการเรียนรู้**

1. เห็นความสำคัญและแสดงออกถึงความรักชาติ ยึดมั่นในศาสนา และเทิดทูนสถาบันพระมหากษัตริย์

2. ปฏิบัติตนตามพระบรมราโชวาท หลักการทรงงาน และหลักปรัชญาเศรษฐกิจพอเพียง

**3. สาระสำคัญ**

การแสดงออกถึงความรักชาติยึดมั่นในศาสนา และเทิดทูนสถาบันพระมหากษัตริย์ในเรื่องต่างๆ ได้อย่างเหมาะสมพร้อมน้อมนำพระบรมราโชวาทและหลักปรัชญาเศรษฐกิจพอเพียงมาเป็นแนวทางในการดำเนินชีวิตได้อย่างเหมะสม

**4. สาระการเรียนรู้**

1. การใช้สินค้าไทย

2. การดูแลโบราณสถาน และโบราณวัตถุ

3. การรักษาสาธารณสมบัติ

4. การปฏิบัติตนเป็นศาสนิกชนที่ดี

5. การปฏิบัติตนตามพระราชจริยวัตร และพระจริยวัตร

6. พระบรมราโชวาท –การมีวินัย – การข่มใจ

7. หลักการทรงงาน – ประโยชน์ส่วนร่วม – พออยู่พอกิน

**5. สมรรถนะสำคัญของผู้เรียน**

1. ความสามารถในการสื่อสาร

2. ความสามารถในการคิด

3. ความสามารถในการแก้ปัญหา

4. ความสามารถในการใช้ทักษะชีวิต

5. ความสามารถในการใช้เทคโนโลยี

**6. คุณลักษณะอันพึงประสงค์**

1. มีวินัย

2. ใฝ่เรียนรู้

3. รักความเป็นไทย

4. อยู่อย่างพอเพียง

5. มีจิตสาธารณะ

**7. ชิ้นงาน/ ภาระงาน/ ระหว่างจัดกิจกรรมการเรียนรู้**

1. การใช้สินค้าไทยของนักเรียน

2. การดูแลโบราณสถานและโบราณวัตถุ

3. การรักษาสาธารณสมบัติ

4. การปฏิบัติตนเป็นศาสนิกชนที่ดี

5. การปฏิบัติตนตามพระราชจริยวัตร และพระจริยวัตร

6. การปฏิบัติตนตามพระบรมราโชวาท

7. การปฏิบัติตนตามหลักการทรงงาน เช่น การทำประโยชน์ต่อส่วนรวม และหลักปรัชญาเศรษฐกิจพอเพียง

**8. การวัดและประเมินผล**

1. ประเมินชิ้นงาน การสำรวจสินค้าไทย

2. ประเมินชิ้นงาน และนำเสนอหน้าชั้นเรียน

3. สังเกตการร่วมอภิปราย

4. ประเมินชิ้นงาน และสังเกตการปฏิบัติ

5. ประเมินชิ้นงาน (รายงาน)

6. ประเมินชิ้นงาน (การนำเสนอหน้าชั้นเรียน)

7. ประเมินชิ้นงาน (แผนผังความคิด)

**9. กิจกรรมการเรียนรู้**

1. ให้นักเรียนสำรวจสินค้าไทยในท้องถิ่น พร้อมบอกชื่อสินค้าไทยที่นักเรียนใช้ในชีวิตประจำวัน สรุปและนำเสนอหน้าชั้นเรียน

2. ให้นักเรียนดูภาพโบราณสถาน และโบราณวัตถุ แล้วแบ่งกลุ่มให้นักเรียนเขียนวิธีดูแลรักษา แล้วส่งตัวแทนนำเสนอหน้าชั้นเรียน

3. ครูยกตัวอย่างสาธารณสมบัติแล้วให้นักเรียนร่วมกันอภิปรายถึงการดูแลรักษา

4. ครูพานักเรียนไปทำบุญที่วัดในวันสำคัญทางศาสนา และให้นักเรียนวาดรูปเกี่ยวกับวันสำคัญต่างๆ

5. นักเรียนค้นคว้าเกี่ยวกับพระราชจริยวัตรของพระบาทสมเด็จพระเจ้าอยู่หัวภูมิพลอดุลยเดช แล้วจัดทำเป็นรายงาน

6. นักเรียนค้นคว้าพระบรมราโชวาท เรื่องการข่มใจ และการมีวินัยจากอินเตอร์เน็ต และนำเสนอหน้าชั้นเรียน

7. ครู และนักเรียนไปศึกษาแหล่งเรียนรู้เศรษฐกิจพอเพียง แล้วสรุปความรู้เป็นแผนผังความคิด

**หน่วยการเรียนรู้**

ส 14201 หน้าที่พลเมือง 4 กลุ่มสาระการเรียนรู้สังคมศึกษา ศาสนา และวัฒนธรรม

ชั้น ประถมศึกษาปีที่ 4 ภาคเรียนที่ 2 เวลา 7 ชั่วโมง

**1. หน่วยการเรียนรู้ที่** 3 **ชื่อหน่วยการเรียนรู้** ความเป็นพลเมืองดีในระบอบประชาธิปไตย

**2. ผลการเรียนรู้**

1. มีส่วนร่วมในการสร้างและปฏิบัติตามข้อตกลง กติกา ของห้องเรียน

2. ปฏิบัติตนตามบทบาทหน้าที่ มีส่วนร่วม และรับผิดชอบในการตัดสินใจในกิจกรรมของครอบครัว และห้องเรียน

3. ปฏิบัติตนเป็นผู้มีวินัย

**3. สาระสำคัญ**

- เห็นความสำคัญ และแสดงออกถึงความรักชาติ ยึดมั่นในศาสนา

- มีส่วนร่วมในการสร้าง ปฏิบัติตามข้อตกลง กติกาของห้องเรียนในการรักษาความสะอาด การรักษาของใช้ร่วมกัน

- ยอมรับความเหมือน และความแตกต่างระหว่างบุคคล

- เห็นคุณค่า และการปฏิบัติตนเป็นผู้มีมารยาทไทยในพิธีการต่างๆ

**4. สาระการเรียนรู้**

1. ข้อตกลง กติกา ในห้องเรียน

- การรักษาความสะอาด

- การรักษาของใช้ร่วมกัน

- การส่งงาน

2. การใช้กระบวนการมีส่วนร่วมในการสร้างข้อตกลง กติกาด้วยหลักเหตุผล และยึดถือประโยชน์ส่วนรวม

3. บทบาทหน้าที่ของการเป็นสมาชิกที่ดีของครอบครัว และห้องเรียน

- การเป็นผู้นำ และการเป็นสมาชิกที่ดี

- การมีเหตุผลยอมรับความคิดเห็นของผู้อื่น

- การปฏิบัติตามเสียงข้างมาก

4. กิจกรรมต่างๆ ของครอบครัวและห้องเรียน

**5. สมรรถนะสำคัญของผู้เรียน**

1. ความสามารถในการสื่อสาร

2. ความสามารถในการคิด /วิเคราะห์

3. ความสามารถในการแก้ปัญหาชีวิต

4. ความสามารถในการใช้เทคโนโลยี

**6. คุณลักษณะอันพึงประสงค์**

1. มีความรักชาติ ศาสน์ กษัตริย์

2. ซื่อสัตย์ สุจริต

3. ใฝ่เรียนรู้

4. มุ่งมั่นในการงาน

5. รักความเป็นไทย

**7. ชิ้นงาน/ ภาระงาน/ ระหว่างจัดกิจกรรมการเรียนรู้**

1. การแต่งกายให้ถูกระเบียบ

2. การเข้าแถว

3. ดูแลพื้นที่ที่ได้รับมอบหมาย

4. การเป็นผู้นำ และสมาชิกที่ดี

5. ใบงาน กติกาของส่วนรวม

**8. การวัดและประเมินผล**

1. เกณฑ์การประเมิน

2. แบบประเมินพฤติกรรมรายบุคคล

- ครูประเมินนักเรียน

- นักเรียนประเมินตนเอง

- เพื่อนประเมินเพื่อน

**9. กิจกรรมการเรียนรู้**

**กิจกรรมที่ 1 (3 ชั่วโมง)**

1. กิจกรรมขั้นนำเข้าสู่บทเรียน < ข้อตกลง กติกาในห้องเรียน >

- ครูทักทาย พร้อมเล่าเหตุการณ์ประจำวันกับนักเรียน ครูอาจกระตุ้นนักเรียนด้วยการถามว่า “เด็กดีในห้อง” เป็นอย่างไร? ให้นักเรียนแต่ละคนตอบ

- นักเรียนช่วยตอบคำถาม “เด็กดีในห้อง”

2. ครูให้นักเรียนแต่งกายให้ถูกระเบียบ พร้อมอธิบายข้อดี ข้อเสียของการแต่งกายถูก และผิดระเบียบ พร้อมอธิบายการแต่งตัวที่ถูกระเบียบเป็นอย่างไร ให้นักเรียนเข้าใจ

3. ครูให้สำรวจภายในห้องเรียนว่าเป็นอย่างไร? สะอาดหรือไม่? นักเรียนออกมาสรุปผลให้ครูและเพื่อนฟัง

4. ครู และนักเรียนร่วมกันตั้งหัวข้อ กติกา ของห้องเรียน พร้อมเขียนป้ายนิเทศไว้ให้ทุกคนปฏิบัติตาม

**กิจกรรมที่ 2 (2 ชั่วโมง)**

เรื่อง การใช้กระบวนการมีส่วนร่วมในการสร้างข้อตกลง กติกา ด้วยหลักเหตุผล

**ขั้นนำเข้าสู่บทเรียน**

1. ครูสร้างสถานการณ์จำลองในการทำความสะอาดพื้นห้องโดยแบ่งนักเรียนเป็น 2 กลุ่ม กลุ่ม 1) เด็กดี กลุ่ม 2) เด็กไม่ดี โดยนักเรียนกลุ่มเด็กดีกวาดพื้น ทำความสะอาดห้อง แต่เด็กไม่ดีทิ้งขยะในห้อง เล่นเสียงดัง

2. ครูถามคำถามกับนักเรียนว่ารู้สึกอย่างไรกับเด็กทั้ง 2 กลุ่ม

3. นักเรียนตัวแทนออกมาแสดงความคิดเห็น

4. ครูอธิบายหลักของการอยู่ร่วมกันของนักเรียนในห้อง และนักเรียนต้องเคารพในสิทธิของคนอื่น และเคารพกติกาของส่วนร่วม

5. ครูให้นักเรียนทำใบงาน “กติกาของส่วนร่วม”

**กิจกรรมที่ 3 (2 ชั่วโมง)**

เรื่อง บทบาทหน้าที่ของการเป็นสมาชิกที่ดีของครอบครัว และห้องเรียน

**กิจกรรมเข้าสู่บทเรียน**

1. ครูนำเสนอเล่านิทาน เกี่ยวกับ “หน้าที่ที่ดี” ให้นักเรียนฟังโดยเล่าว่ามีแมวอยู่ 3 ตัว ตัวที่ 1 แมวขยัน ชอบทำงานทุกอย่าง แมวตัวที่ 2 ไม่ชอบทำอะไรเลย แมวตัวที่ 3 ชอบทิ้งขยะ บางครั้งกิจแล้วก็ทิ้งขยะไม่ลงถัง ตัวที่ 1 ก็เก็บทุกอย่าง อยู่มาวันหนึ่งแมวทั้ง 3 ตัวได้เข้าประกวดบ้าน กรรมการมีเกณฑ์ว่าต้องสะอาดเรียบร้อย กลายเป็นว่า แมวตัวที่ 1 ได้รับรางวัล ครูจึงอธิบายความขยัน และคำว่าหน้าที่ ให้นักเรียนฟัง พร้อมสำรวจคำตอบของนักเรียน

2. ครูเชื่อมโยงให้เห็นความสำคัญของการปฏิบัติหน้าที่ที่ได้รับมอบหมาย

3. ครูให้นักเรียนแบ่งกลุ่มดูแลพื้นที่ในโรงเรียน และช่วยกำหนดบทบาทความรับผิดชอบ

**10. สื่อการเรียนรู้**

1. บทบาทสมมติ

2. นิทาน

3. หนังสือเรียน

**หน่วยการเรียนรู้**

ส 14201 หน้าที่พลเมือง 4 กลุ่มสาระการเรียนรู้สังคมศึกษา ศาสนา และวัฒนธรรม

ชั้น ประถมศึกษาปีที่ 4 ภาคเรียนที่ 2 เวลา 10 ชั่วโมง

1. หน่วยการเรียนรู้ที่ 4  **ชื่อหน่วยการเรียนรู้** เรามีความปรองดอง สมานฉันท์

2. ผลการเรียนรู้

1. ยอมรับและอยู่ร่วมกับผู้อื่นอย่างสันติ และพึ่งพาซึ่งกันและกัน

2. วิเคราะห์ปัญหาความขัดแย้งในท้องถิ่น และเสนอแนวทางการแก้ปัญหาโดยสันติวิธี

3. ปฏิบัติตนเป็นผู้มีวินัยในตนเอง

3. สาระสำคัญ

ความปรองดอง และสมานฉันท์ นำมาซึ่งความสงบสุขในชาติบ้านเมือง

4. สาระการเรียนรู้

1. ความเหมือนและความแตกต่างระหว่างบุคคล

2. การอยู่ร่วมกันอย่างสันติและการพึ่งพาซึ่งกันและกัน

3. ความขัดแย้งในท้องถิ่น และวิธีการแก้ปัญหาอย่างสันติ

5. สมรรถนะสำคัญของผู้เรียน

1. ความสามารถในการใช้ทักษะชีวิต

2. ความสามารถในการสื่อสาร

3. ความสามารถในการแก้ปัญหา

4. ความสามารถในการใช้เทคโนโลยี

5. ความสามารถในการวิเคราะห์

6. คุณลักษณะอันพึงประสงค์

1. รักชาติ ศาสน์ กษัตริย์

2. ซื่อสัตย์ สุจริต

3. มีวินัย

4. อยู่อย่างพอเพียง

5. รักความเป็นไทย

6. มีจิตสาธารณะ

7. ชิ้นงาน/ ภาระงาน/ ระหว่างจัดกิจกรรมการเรียนรู้

1. ใบงาน

2. โครงงาน

8. การวัดและประเมินผล

- เกณฑ์การประเมิน (Rubric)

- ตรวจใบงาน

- ตรวจก่อนเรียน – หลังเรียน

- ตรวจแบบฝึกท้ายบทเรียน

9. กิจกรรมการเรียนรู้

(นักเรียนทำแบบทดสอบก่อนเรียน 10 ข้อ)

**กิจกรรมที่ 1**

**ขั้นนำ** 1. ครูนำภาพของบุคคลแต่ละเชื้อชาติให้นักเรียนดูพร้อมตั้งคำถาม โดยให้นักเรียนสังเกตบุคคลในภาพ และนักเรียนบอกความแตกต่าง

**ขั้นสอน** 2. ครูสนทนากับนักเรียน เรื่องความแตกต่างระหว่างบุคคล เริ่มจากครอบครัว และบุคคลในชั้นเรียน และในสังคม เช่น ด้านภาษา หน้าตา เชื้อชาติ สภาพร่างกาย

3. ให้นักเรียนร่วมกันสรุปความแตกต่างระหว่างบุคคล ว่ามีความแตกต่างด้านใดบ้าง และเหมือนกันในด้านใดบ้าง

**ขั้นสรุป** 4. ให้นักเรียนร่วมกันสรุปความรู้ เรื่องความเหมือนและความแตกต่างเป็นแผนผังความคิด ลงในใบงานที่ครูแจกให้

**กิจกรรมที่ 2**

**ขั้นนำ** 1. ทบทวนความรู้เดิมในชั่วโมงที่แล้ว เรื่องความเหมือน และความแตกต่างระหว่างบุคคล

2. นำภาพบุคคลซึ่งกำลังพาคนแก่ข้ามถนน นักเรียนร่วมกันอภิปรายจากภาพ

**ขั้นสอน** 3. ครูสนทนากับนักเรียน เรื่องการอยู่ร่วมกันและการพึ่งพาอาศัยกันและกัน เราควรปฏิบัติตนอย่างไร

4. ให้นักเรียนช่วยกันแสดงความคิดเห็น บอกผลดีของการอยู่ร่วมกันอย่างสันติ และการพึ่งพาซึ่งกันและกัน

**ขั้นสรุป** 5. นักเรียนสรุปความรู้ลงในใบงาน

**กิจกรรมที่ 3**

**ขั้นนำ** 1. ทบทวนเรื่องการอยู่ร่วมกันอย่างสันติและการพึ่งพาซึ่งกันและกัน

2. ให้นักเรียนยกตัวอย่างความขัดแย้งที่นักเรียนพบเห็นในครอบครัว หรือในชุมชนของนักเรียน

**ขั้นสอน** 3. นำความขัดแย้งที่นักเรียนพบเห็นมาให้นักเรียนช่วยกันหาวิธีการแก้ไขปัญหาอย่างสันติวิธีจะทำได้โดยวิธีใดบ้าง

4. ให้นักเรียนยกตัวอย่างสาธารณสมบัติที่มีอยู่ในโรงเรียน หรือชุมชน และซักถามต่อว่าเราควรใช้สาธารณสมบัติอย่างไรจึงจะไม่เกิดความขัดแย้ง และไม่เกิดปัญหา เมื่อเกิดปัญหาต้องแก้ไขอย่างสันติวิธี

**ขั้นสรุป** 5. ครู และนักเรียนร่วมกันสรุป เรื่องความขัดแย้งในท้องถิ่น และวิธีการแก้ปัญหาโดยสันติวิธี

**กิจกรรมที่ 4**

**ขั้นนำ** 1. ครู และนักเรียนทบทวนความรู้เดิม เรื่องความขัดแย้งในท้องถิ่น และวิธีการแก้ปัญหาอย่างสันติวิธี

2. ให้นักเรียนยกตัวอย่างสิ่งแวดล้อมในท้องถิ่นที่ดี และสิ่งแวดล้อมที่ไม่ได้ ร่วมกันอภิปราย

**ขั้นสอน** 3. ครู และนักเรียนร่วมกันแสดงความคิดเห็นเกี่ยวกับการดูและรักษาสิ่งแวดล้อมในท้องถิ่น

4. ครูยกตัวอย่าง ปัญหาเกี่ยวกับสิ่งแวดล้อมในบทเรียน และร่วมกันวิเคราะห์ปัญหา และหาแนวทางแก้ไขโดยสันติวิธี หลายๆ ตัวอย่าง

**ขั้นสรุป** 5. ครู และนักเรียนร่วมกันสรุปวิธีการดูแลรักษาสิ่งแวดล้อมในท้องถิ่น และวิธีการแห้ปัญหาโดยสันติวิธี

6. ให้นักเรียนทำแบบทดสอบหลังเรียน

**กิจกรรมที่ 5**

1. ครูให้นักเรียนทำโครงงาน โดยแบ่งเป็นกลุ่ม กลุ่มละ 3-4 คน

2. ให้นักเรียนทำแบบฝึกท้ายบท

3. นัดแนะวันส่งโครงงาน